CELEX: 32006R0909
Language: sl
Date: 2006-06-20 00:00:00
Title: Uredba Komisije (ES) št. 909/2006 z dne  20. junija 2006  o spremembi prilog I in II k Uredbi (ES) št. 138/2004 Evropskega parlamenta in Sveta o ekonomskih računih za kmetijstvo v Skupnosti   (Besedilo velja za EGP)

21.6.2006   
            
            
               SL
            
            
               Uradni list Evropske unije
            
            
               L 168/14
            
         UREDBA KOMISIJE (ES) št. 909/2006
   z dne 20. junija 2006
   o spremembi prilog I in II k Uredbi (ES) št. 138/2004 Evropskega parlamenta in Sveta o ekonomskih računih za kmetijstvo v Skupnosti
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 138/2004 Evropskega parlamenta in Sveta z dne 5. decembra 2003 o ekonomskih računih za kmetijstvo v Skupnosti (1), in zlasti člena 2(2) Uredbe,
   ob upoštevanju naslednjega:
   
               (1)
            
            
               Prilogi I in II k Uredbi (ES) št. 138/2004 sta določili metodologijo in program prenosa podatkov za ekonomske račune za kmetijstvo v Skupnosti (ERK). Zaradi sprememb Evropskega sistema računov (ESR) glede posredno merjenih storitev finančnega posredništva (PMSFP) je treba za skladnost z ESR, ki je osrednji okvir nacionalnih računov, posodobiti metodologijo ERK.
            
         
               (2)
            
            
               Uredbo (ES) št. 138/2004 je zato treba ustrezno spremeniti.
            
         
               (3)
            
            
               Ukrepi, predvideni s to uredbo, so v skladu z mnenjem Stalnega odbora za kmetijsko statistiko, ustanovljenega s Sklepom Sveta 72/279/EGS (2) –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 138/2004 se spremeni v skladu s Prilogo I k tej uredbi.
   Člen 2
   Priloga II k Uredbi (ES) št. 138/2004 se spremeni v skladu s Prilogo II k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2006
      
         
            Za Komisijo
         
         Joaquín ALMUNIA
         
            Član Komisije
         
      
   
   
      (1)  UL L 33, 5.2.2004, str. 1. Uredba, kakor je bila spremenjena z Uredbo Komisije (ES) št. 306/2005 (UL L 52, 25.2.2005, str. 9).
   
      (2)  UL L 179, 7.8.1972, str. 1.
   
      PRILOGA I
      Priloga I k Uredbi (ES) št. 138/2004 se spremeni:
      
                  1.
               
               
                  Odstavek 2.096 se črta.
               
            
                  2.
               
               
                  Za odstavkom 2.107 se vstavi naslednji odstavek:
                  „(j)   Posredno merjene storitve finančnega posredništva (PMSFP)
                  
                           
                              2.107.1
                           
                           
                              V skladu z dogovorom ESR je treba vrednost posredno merjenih storitev finančnega posredništva (PMSFP), ki jih uporablja kmetijska industrija, evidentirati kot vmesno porabo kmetijske industrije (gl. ESR, Priloga I).“
                           
                        
            
                  3.
               
               
                  Naslov odstavka 2.108 se nadomesti z naslednjim:
                  „(k)   Drugo blago in storitve“.
               
            
                  4.
               
               
                  Točka (i) odstavka 2.108 se nadomesti z naslednjim:
                  
                              „(i)
                           
                           
                              zaračunani stroški banke (vendar ne obresti za bančna posojila)“.
                           
                        
            
                  5.
               
               
                  Odstavek 3.079 se nadomesti z naslednjim:
                  
                              „3.079
                           
                           
                              Ker se vrednost storitev finančnih posrednikov razdeli na različne naročnike, je treba dejanska plačila obresti finančnim posrednikom ali prejem obresti od njih uskladiti, da se odpravijo marže, ki predstavljajo implicitne bremenitve finančnih posrednikov. Ocenjeno vrednost teh stroškov je treba odšteti od obresti, ki so jih plačali posojilojemalci finančnim posrednikom, in jih prišteti k obrestim, ki so jih prejeli vlagatelji. Stroški se obravnavajo kot nadomestilo za storitve, ki so jih finančni posredniki opravili za svoje odjemalce in ne kot plačilo obresti (prim. 2.107.1 in 2.108(i); ESR, Dodatek I, 4.51).“
                           
                        
            
   
      PRILOGA II
      V Prilogi II k Uredbi (ES) št. 138/2004 se postavka 19.10 „Drugo blago in storitve“ nadomesti z naslednjima postavkama:
      
         
                     Postavka
                  
                  
                     Seznam spremenljivk
                  
                  
                     Prenos glede na referenčno leto n
                  
               
                     November
                     leto n
                     (ocene)
                  
                  
                     Januar
                     leto n + 1
                     (ocene)
                  
                  
                     September
                     leto n + 1
                  
               
                     „19.10
                  
                  
                     Posredno merjene storitve finančnega posredništva (PMSFP)
                  
                  
                     X
                  
                  
                     X
                  
                  
                     X
                  
               
                     19.11
                  
                  
                     Drugo blago in storitve
                  
                  
                     X
                  
                  
                     X
                  
                  
                     X“